Stubovi stvaranja
Stubovi stvaranja je fotografija slonove surle međuzvjezdanog plina i prašine u maglini Orao koju je snimio svemirski teleskop Hubble, u sazviježđu Zmija, nekih 6500 - 7000 svjetlosnih godina od Zemlje. Ove slonove surle je otkrio John Charles Duncan 1920. godine na ploči napravljenoj pomoću 60-inčnog teleskopa na Mount Wilson Observatory. Nazvani su tako jer su plin i prašina u procesu stvaranja novih zvijezda, a istovremeno ih erodira svjetlost obližnjih zvijezda koje su se nedavno formirale. Snimljene su 1. aprila 1995. godine, a Space.com ih je proglasio jednom od deset najboljih fotografija sa Hubble-a. Astronomi zaslužni za fotografiju bili su Jeff Hester i Paul Scowen sa Državnog univerziteta u Arizoni. Region je ponovo fotografisala ESA-ina Hershel svemirska opservatorija 2011. godine, zatim ponovno Hubble 2014. novijom kamerom i svemirski teleskop James Webb 2022. godine. Lansirana 2007., Chandra X-ray opservatorija (AXAF) je posmatrala ovo područje 2001. godine. Nije pronašla mnogo izvora rendgenskih zraka u kulama, ali je bila u mogućnosti da posmatra izvore na različitim nivoima energije rendgenskih zraka mladih zvijezda u tom području. Slika je poznata po svom uticaju na globalnu kulturu, a National Geographic je na svoju 20. godišnjicu napomenuo da je slika bila predstavljena na svemu, od "majica do šoljica za kafu".